**A 3. sorszámú Büntetés-végrehajtási őr megnevezésű részszakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A részszakképesítés azonosító száma: 31 861 01

1.2. Részszakképesítés megnevezése: Büntetés-végrehajtási őr

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 500 - 700

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák: a képzés megkezdhető a 3. számú mellékletben a Közszolgálat szakmacsoportra meghatározott kompetenciák birtokában

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: szükségesek

2.6. Elméleti képzési idő aránya: 60%

2.7. Gyakorlati képzési idő aránya: 40%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

3.1. A részszakképesítéssel legjellemzőbben betölthető munkakör(ök), foglalkozás(ok):

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A részszakképesítéssel betölthető munkakör(ök)** |
| 3.1.2. | 5253 | Büntetés-végrehajtási felügyelő | Büntetés-végrehajtási őr |

3.2. A részszakképesítés munkaterületének rövid leírása:

A büntetés-végrehajtási szervezet felügyelői állományban:

- büntetés-végrehajtási alaptevékenységet végez

- büntetés-végrehajtási felügyelői alapfeladatokat hajt végre

- büntetés-végrehajtási szakmairányú tevékenységet végez

A részszakképesítéssel rendelkező képes:

- az eligazításon meghatározott feladatokat végrehajtani

- ellátni a büntetés-végrehajtási szerv őrzését

- intézeten belül végrehajtani a fogvatartottak őrzését

- intézeten belül végrehajtani a fogvatartottak kísérését

- ellátni az intézeten belüli programok biztosítását

- látogatás biztosításában részt venni

- szolgálatban történt eseményekről elöljárójának jelentést tenni

3.3. Kapcsolódó szakképesítések:

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 52 861 02 | Büntetés-végrehajtási felügyelő | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A részszakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10352-12 | Rendvédelmi alapfeladatok |
| 4.4. | 10353-12 | Büntetés-végrehajtási őr feladatai |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5. 2. pontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A részszakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga**  **vizsgatevékenysége** |
| 5.2.3. | 10352-12 | Rendvédelmi alapfeladatok | gyakorlati, írásbeli |
| 5.2.4. | 10353-12 | Büntetés-végrehajtási őr feladatai | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Büntetés-végrehajtási alaki mozgások

A vizsgafeladat ismertetése:

A vizsgázók szakasz, raj kötelékben és egyénileg alaki gyakorlatokat hajtanak végre. Az értékelés kitér az egyéni feladat-végrehajtáson túl a raj, illetve szakasz kötelékben végrehajtott mozgások összhangjára is.

A vizsgafeladat időtartama: 10 perc

A vizsgafeladat értékelési súlyaránya: 40%

5.3.2. Központi írásbeli vizsgatevékenység

A vizsgafeladat megnevezése: A szolgálatteljesítés általános szabályai, büntetés-végrehajtási őr feladatai

A vizsgafeladat ismertetése:

Írásbeli számonkérés az 10352-12 Rendvédelmi alapfeladatok és az 10353-12 Büntetés-végrehajtási őr feladatai két modul tartalmát átölelő vizsgafeladat-sor összeállításával.

A vizsgafeladat időtartama: 90 perc

A vizsgafeladat értékelési súlyaránya: 60%

5.3.3. Szóbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában.

5.5. A szakmai vizsga értékelésének a szakmai vizsgaszabályzattól eltérő szempontjai: -

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Fegyverzet |
| 6.3. | Lövedékálló mellény |
| 6.4. | Speciális egyéni felszerelés és kiegészítői |
| 6.5. | Kényszerítő eszközök |
| 6.6. | Mozgást korlátozó eszközök |
| 6.7. | Tömegoszlatás speciális eszközei |
| 6.8. | Szolgálati járművek |
| 6.9. | Számítógép és perifériái (informatikai eszközök) |
| 6.10. | Híradástechnikai eszközök |
| 6.11. | Világító berendezés |
| 6.12. | Videokamera |
| 6.13. | Fényképezőgép |
| 6.14. | Nyomtató |
| 6.15. | Telefon, fax |
| 6.16. | Figyelést-, látást, tájékozódást segítő eszközök, berendezések |
| 6.17. | Okmányminták |

**7. EGYEBEK**

7.1. Validáció: -

7.2. A szakmai és vizsgakövetelményben szereplő képzések szakmai kamarai jogkört gyakorlóként, valamint a szakmai vizsgabizottságban való részvételre kijelölt szervezetei:

|  |  |  |  |
| --- | --- | --- | --- |
|  | **A** | **B** | **C** |
| 7.2.1. | **azonosító szám** | **A részszakképesítés**  **megnevezése** | **A szakképesítés ágazat / szakmairány szerint illetékes szakmai**  **kamarai jogkört gyakorló szerv, szervezet** |
| 7.2.2. | 31 861 01 | Büntetés-végrehajtási őr | Büntetés-végrehajtás Országos  Parancsnoksága |